stanford-oval/wikipedia huggingface dataset:
פונקציה רציפה (טופולוגיה)
ראו גם

פונקציה רציפה
טופולוגיה
פונקציה
הומיאומורפיזם
פונקציה מדידה
| טופולוגיה קבוצתית |
| --- | --- | --- |
| מושגי יסוד | מרחב מטרי • מרחב טופולוגי • פונקציה רציפה • הומיאומורפיזם |  |
| בתוך המרחב | קבוצה פתוחה • קבוצה סגורה • פנים • סגור • שפה • סביבה • נקודת הצטברות • קבוצה צפופה • קבוצה דלילה • בסיס • סדרת קושי |  |
| תכונות של מרחבים טופולוגיים | תכונות של מרחבים טופולוגיים |  |
| אקסיומות ההפרדה | T0 •  ‏ T1 • ‏ T2 (מרחב האוסדורף) • T2.5 • מרחב האוסדורף לחלוטין • T3 (מרחב רגולרי) • T3.5 • ‏ T4 (מרחב נורמלי) • T5 • ‏ T6 • מרחב מטריזבילי |  |
| אקסיומות המנייה | С1 •  ‏ С2 •  מרחב ספרבילי |  |
| קומפקטיות | קבוצה קומפקטית • מרחב קומפקטי מקומית • מרחב לינדלף • קבוצה קומפקטית יחסית • מרחב  פרה-קומפקטי |  |
| תכונות נוספות | מרחב שלם • קשירות • מרחב בייר • מרחב פולני |  |
|  ק  |  ק  |  |
| בניות | מרחב מכפלה •  טופולוגיה מושרית • מרחב מנה •  קומפקטיפיקציה (קומפקטיפיקציה חד-נקודתית, הקומפקטיפיקציה של סטון צ'ך) • השלמה |  |
| משפטים | הלמה של אוריסון • משפט טיטצה • משפט המטריזציה של אוריסון • משפט טיכונוף • משפט הקטגוריה של בייר |  |
| דוגמאות | קבוצת קנטור • עקומת הסינוס של הטופולוגים •  מרחב המסרק  •  הישר הארוך  • מישור מור  •  מרחב אוריסון אוניברסלי |  |
| שונות | טופולוגיה חלשה  • תכונה מקומית • אלומה • מרחב כיסוי |  |
 נושאים בטופולוגיה: טופולוגיה קבוצתית • טופולוגיה אלגברית • טופולוגיה גאומטרית  נושאים באנליזה מתמטית:  חשבון אינפיניטסימלי (מונחון) •   אנליזה וקטורית • משוואות דיפרנציאליות רגילות וחלקיות • טופולוגיה קבוצתית וגאומטרית • אנליזה מרוכבת • אנליזה פונקציונלית • תורת המידה
פרדריק מאייר

פרדריק ג'וליוס "פרד" מאייר (באנגלית: Frederick Julius "Fred" Meyer; ‏17 במאי 1900 – 12 במרץ 1983) היה מתאבק יהודי-אמריקאי, זוכה מדליית ארד אולימפית (אנטוורפן 1920) ו-4 פעמים אלוף ארצות הברית בהיאבקות בסגנון חופשי במשקל כבד (מעל 80 ק"ג). בהמשך עסק בהיאבקות מקצוענית.
ביוגרפיה

מאייר נולד וגדל בשיקגו. הוא החל להתאמן בהיאבקות מגיל 9 במועדון העברי בשיקגו.
ביוגרפיה > 1920 > מדליית ארד אולימפית

באולימפיאדת אנטוורפן הוא זכה במדליית ארד בהיאבקות בסגנון חופשי במשקל מעל 80 ק"ג, ביחד עם ארנס נילסון משוודיה, לאחר שהפסיד בשלב חצי הגמר לרוברט רות' משווייץ שזכה במדליית זהב ובקרב על מדליית הארד, הם נאבקו בשני סיבובים של 15 דקות, ללא הכרעה ושתי מדליות ארד הוענקו. במדליית כסף זכה בן ארצו נאט פנדלטון.
מאייר נפטר בלוס אנג'לס, קליפורניה ב-12 במרץ 1983.
פרנץ פישלר

פרנץ פישלר (בגרמנית: Franz Fischler; נולד ב-23 בספטמבר 1946) הוא פוליטיקאי אוסטרי מטעם מפלגת העם האוסטרית. כיהן כנציג האוסטרי באיחוד האירופי הממונה על חקלאות, פיתוח כפרי ודיג.
ביוגרפיה

פישלר נולד בכפר אבזאם במדינת טירול שבאוסטריה. למד חקלאות באוניברסיטת וינה לחקלאות, וסיים שם את חוק לימודיו, וב-1978 קיבל תואר דוקטור. בשנים 1973-1979 עבד כמסייע באוניברסיטה לחקלאות, לאחר מכן עבד בלשכת החקלאות של טירול ולבסוף כמנהל הלשכה בשנים 1985-1989.
בין 1989 ו-1994 כיהן כשר החקלאות והייעור, ומאז 1990 היה חבר המועצה הלאומית של אוסטריה. ב-1995 מונה לנציג האוסטרי באיחוד האירופי, כממונה על החקלאות והפיתוח כפרי (בשנת 2004 חילק את התפקיד עם סנדרה קלניאטה). ב-1999 מונה גם לממונה על הדיג. בין השנים 1999‏-2004 היה חבר בהנציבות האירופית בראשות רומאנו פרודי. הוא היה פעיל בהכנה ואישור של Agenda 2000 - תוכנית רפורמה של מדיניות בתחום החקלאות של הקהילה האירופאית.
בשנת 2011 החליטה ממשלת להציב אותו כמועמד מטעמה ליו"ר ארגון המזון והחקלאות של האו"ם.
פרדריק לייטון

| --- | --- |

 לידה:  3 בדצמבר 1830 סקרבורו, הממלכה המאוחדת של בריטניה הגדולה ואירלנד 
 פטירה:  25 בינואר 1896 (בגיל 65) לונדון, הממלכה המאוחדת של בריטניה הגדולה ואירלנד 
 שם לידה:  Frederic Leighton Leighton 
 מקום קבורה:  לונדון 
 לאום:  אנגלים 
 מקום לימודים:  האקדמיה לאומנויות של ברלין  האקדמיה המלכותית לאמנויות  האקדמיה לאומנויות של פירנצה  בית הספר לאמנות יפה ע"ש הת'רלי 
 תקופת הפעילות:  1848–1896 (כ־48 שנים) 
 זרם באמנות:  האחווה הפרה-רפאליטית, נאו-קלאסיציזם, התנועה האסתטית, Etruscan school, סימבוליזם 
 יצירות ידועות:  Lieder ohne Worte, The Villa Malta, Rome, להבות יוני 
 פרסים והוקרה:  מדליית הזהב המלכותית (1894)  פרס רומא  לגיון הכבוד  אות מסדר ההצטיינות במדעים ואמנויות של גרמניה  Knight Bachelor 
 חתימה:   
 
פרדריק לייטון (באנגלית: Frederic Leighton;‏ 1830, סקרבורו – 1896, לונדון) היה צייר ופסל בריטי. עבודותיו עוסקות בנושאים מיתולוגיים, קלאסיים ומקראיים, בסגנון אקדמי.
ביוגרפיה

לייטון החל את לימודי האמנות שלו אצל האמן האוסטרי אדוארד וואן שטיינל ובהמשך אצל הצייר האיטלקי ג'ובאני קוסטה.
בגיל 17 הוא פגש את הפילוסופ הגרמני ארתור שופנהאואר בפרנקפורט וצייר את דיוקנו, בגיל 24 עבר לפירנצה שם למד באקדמיה לאמנויות יפות, בין השנים 1855 עד 1859 עבר לפריז שם פגש את ז'אן-אוגוסט-דומיניק אנגר, אז'ן דלקרואה, ז'אן-בטיסט קאמי קורו, ואת ז'אן-פרנסואה מילה.
בשנת 1860 עבר ללונדון וחבר לקבוצת ציירים, משוררים, מבקרים ופסלים אנגליים בשם האחווה הפרה-רפאליטית, בשנת 1864 הוא חבר למוסד האמנות הבריטי האקדמיה המלכותית לאמנויות ובשנת 1878 מונה לנשיאו למשך שמונה שנים, בשנת 1900 ציוריו ייצגו את בריטניה בתערוכה העולמית של פריז (1900), היה מהוגי התנועה האסתטית, תנועה שחרתה על דגלה את האסתטיקה והיופי, כאידיאל עליון בכל תחומי החיים.
קיבל תואר אצולה בריטי, והספיק לאחוז בתואר במשך יום אחד עד למותו.
גלריה

העצלן במוזיאון ויקטוריה ואלברט
אתלט נאבק בפיתון באקדמיה המלכותית לאמנויות
אנדרומאכה בשבי
יהונתן מורה לנערו להביא אליו את החצים אשר ירה על מנת להזהיר את דוד
אליהו במדבר
דדלוס ואיקרוס
להבות יוני במוזיאון לאמנות בפונסה
אורפיאוס עומד להביט באורידיקה
הרקולס נלחם בתנטוס להשבת אלקסטיס לעולם החיים במוזיאון ואדסוורת אתניאום
"גני הספרידות"
אלקטרה ליד קברו של אביה אגממנון
פרסאוס ואנדרומדה
ביתם של איזבל וריצ'רד פרנסיס ברטון בדמשק, סביבות 1870
הדייג והסירנה (אנ') בהשראת שיר "הדייג" (אנ') של גתה במוזיאון וגלריה לאמנות בריסטול
פיליפ בנג'אק

| --- | --- |

 לידה:  10 בספטמבר 1983 (בן 41) פרדוביצה
 מוקד פעילות:  צ'כיה 
 תקופת הפעילות:  מ-1995
 עיסוק:  מוזיקאי, זמר אופרה
 סוגה:  קלאסית, אופרה
 סוג קול:  בריטון 
 שפה מועדפת:  צ'כית, רוסית, אנגלית, סלובקית 
 אתר האינטרנט
 פרופיל ב-IMDb
 
פיליפ בנג'אק (בצ'כית: Filip Bandžak;‏ נולד ב-10 בספטמבר 1983) הוא זמר אופרה ממוצא צ'כי.
ביוגרפיה

נולד בשנת 1983 בעיר פרדוביצה.
בשנת 1992 הוא התחיל לשיר מקהלת הילדים הפילהרמונית פראג.
הופעתו הראשונה על הבימה הייתה ב-1995, בגיל 13. היה זה בתיאטרון הלאומי הצ'כי, בתפקיד נער המשרתים (paggio) ב"ריגולטו" מאת ורדי. סיים לימודיו באקדמיה הרוסית לתיאטרון במוסקבה.
הוא זכה בפרס הראשון בתחרות האירופית של שירת הכוראלים בטולוזא, ספרד ב-1998.
הוא השיג ותואר שני בפסיכולוגיה ותרבות ומוזיקה.
בשנת 2008 ב"נינגבו" בתחרות השירה הבינלאומית בסין הוא היה החתן פרס האירופי היחיד.
הוא הוענק פרס מיוחד בתחרות הבינלאומית ע"ש מריה קאלאס באתונה ב-2009.
בנג'אק שר אופרות בכמה מדינות: אוסטריה, איטליה, פולין, גרמניה, הונגריה, אוקראינה, קזחסטן, מלזיה, סינגפור, סין וקנדה. בשנת 2013 הוא זכה בפרס Golden Europea.
הערות שוליים

↑  פ. ש (2014).
| --- | --- |
בקרת זהויות :  MusicBrainz: ba80d1b3-6381-415c-b010-3b82a3b6ca97  NKC: xx0246340  VIAF: 8249158858130044490000   WorldCat (עם VIAF): 8249158858130044490000
פסקל ארנפרוינד

| --- | --- |

 לידה:  31 במרץ 1960 (בת 64) וינה, אוסטריה 
 מקום לימודים:  אוניברסיטת וינה  אוניברסיטת ובסטר  אוניברסיטת פריז 7  סורבון 
 מוסדות:  אוניברסיטת אמסטרדם  אוניברסיטת ליידן  המרכז הגרמני לחקר החלל  אוניברסיטת ראדבאוד ניימחן 
 תלמידי דוקטורט:  Zita Martins 
 
פסקל ארנפרוינד (באנגלית: Pascale Ehrenfreund; נולדה בשנת 1960) היא פרופסור מחקר למדיניות חלל ועניינים בינלאומיים במכון למדיניות החלל, אוניברסיטת ג'ורג' וושינגטון, ופרופסור לאסטרוביולוגיה באוניברסיטת ליידן. בעברה ארנפרוינד הייתה פרופסור באוניברסיטת אמסטרדם, ובמכון לכימיה שבאוניברסיטת ליידן.
ארנפרוינד בעלת תואר באסטרוכימיה ותואר באסטרונומיה וביולוגיה מאוניברסיטת וינה, תואר שני בביולוגיה מולקולרית מהאקדמיה האוסטרית למדעים בזלצבורג, דוקטורט באסטרופיזיקה מאוניברסיטת פריז, ונוסף על כך, תואר שני בניהול ומנהיגות מאוניברסיטת ובסטר.
ארנפרוינד היא האישה הראשונה שכיהנה בתפקיד יו"ר ההנהלה של מרכז התעופה והחלל הגרמני (DLR). ארנפרוינד הייתה נשיאת קרן המדע האוסטרית (FWF) בין השנים 2013-2015. כמו כן, בשנת 2019 פרופ׳ ארנפרוינד נכנסה לתפקיד נשיאת הפדרציה הבינלאומית לאסטרונאוטיקה (IAF) וב-2018 היא החלה לכהן כקנצלרית אוניברסיטת החלל הבינלאומית (ISU), והפכה לנשיאת אוניברסיטת החלל הבילנאומית בשנת 2021.
ארנפרוינד תרמה תרומה מדעית חשובה לכימיה בין-כוכבית (גלקטית וחוץ-גלקטית) ולזיהוי מולקולות אורגניות בחלל הבין-כוכבי על משטחים פלנטריים כמו מאדים, שביטים ומטאוריטים. כמו כן, הייתה מעורבת בפיתוח מכשירים לאיתור תרכובות אורגניות וחיים על מאדים.
האסטרואיד "9826 ehrenfreund" נושא את שמה.
ביוגרפיה

פסקל ארנפרוינד נולדה בווינה, אוסטריה, בשנת 1960. היא למדה אסטרונומיה וביולוגיה באוניברסיטת וינה, וסיימה את התארים בהצטיינות. סיימה את התואר שלה בביולוגיה מולקולרית בשנת 1988 במכון לביולוגיה מולקולרית של האקדמיה למדעים בזלצבורג, ואת הדוקטורט שלה באסטרופיזיקה ב-1990 באוניברסיטת פריז. כמו כן, ארנפרוינד למדה אסטרוכימיה באוניברסיטת וינה בשנת 1999.
מיד לאחר שסיימה את הדוקטורט שלה, ארנפרוינד הצטרפה למצפה הכוכבים בליידן כעמיתה של סוכנות החלל האירופית (ESA) ולאחר מכן קיבלה מענקי מחקר נוספים כפוסט דוקטורט, למשל פרס "APART" מהנציבות האירופית, או מסוכנות החלל הצרפתית (CNES) - מלגת מארי קירי (בשנת 1993). יתר על כן, בשנת 1996 היא קיבלה מענק מהאקדמיה האוסטרית למדעים שנועד להקל על הדרך להביליטציה עבור חוקרים צעירים מצטיינים. המענק קידם אותה בביצוע המחקר שלה באסטרונומיה באוניברסיטת וינה. בשנת 1999 סיימה את תואר ההביליטציה שלה בנושא אבק קוסמי, ובשנת 2008 המשיכה לתואר שני בניהול ומנהיגות מאוניברסיטת ובסטר בליידן, הולנד. בשנת 1999, החלה ארנפרוינד למלא תפקידים שונים בהולנד - היא עבדה במצפה הכוכבים של ליידן, והייתה פרופסור באוניברסיטת אמסטרדם ואוניברסיטת ליידן. בשנת 2001 היא הפכה לראש המעבדה לאסטרוביולוגיה בליידן והשתתפה כחוקרת, חוקרת ראשית וראש צוות במספר רב של ניסויים ומשימות חלל בחסות סוכנות החלל האירופית ונאס"א.
היא תרמה תרומה חשובה לכימיה בין-כוכבית (גלקטית וחוץ-גלקטית), מולקולות אורגניות בחלל הבין-כוכבי, פלנטרי. משטחים, שביטים ומטאוריטים וכן זיהוי חיים על מאדים ומקור החיים. בשנת 2005, פסקל ארנפרוינד הגיעה לארצות הברית כדי לעבוד במעבדת הנעת סילון בפסדינה, קליפורניה (JPL) בתור מדענית אורחת. בשנת 2008 היא קיבלה תפקיד כפרופסור מחקר למדיניות חלל ועניינים בינלאומיים במכון למדיניות החלל של אוניברסיטת ג'ורג' וושינגטון שבוושינגטון הבירה, וכחוקרת ראשית במכון האסטרוביולוגיה של נאס"א (צומת ויסקונסין).
פסקל ארנפרוינד היא מדענית הפרויקט של לוויין ה-O/OREOs של נאס"א, המשימות הראשונות של תוכנית ה-Astrobiology Small Payload של נאס"א וסגנית הנשיא של איגוד רשת האסטרוביולוגיה האירופית (EANA). היא פיתחה תוכנית מלאה להדמיות מעבדת חלל במסגרת הובלת המעבדה המוכרת של Mars Express MEX-RCL לגיאוכימיה ואקסוביולוגיה.
ארנפרוינד חיברה יותר מ-300 פרסומים (כאשר 160 מתוכם הם מאמרים רשמיים), וערכה 12 ספרים.
בשנת 2013 היא נבחרה לעמוד בראש קרן המדע האוסטרית. בין השנים 2015–2020, היא הייתה יו"ר ההנהלה של מרכז החלל והתעופה הגרמני. היא נכנסה לתפקיד כנשיאת הפדרציה הבינלאומית לאסטרונאוטיקה (IAF) בקונגרס ה-70. פרופסור פסקל ארנפרוינד היא האישה הראשונה המכהנת בתפקיד זה מאז הקמת חיל האוויר בשנת 1951.
הערות שוליים

1 2 3  Pascale Ehrenfreund, Elliott School of International Affairs
↑  PASCALE EHRENFREUND
↑  Astrobiologin Ehrenfreund neue FWF-Chefin, science.ORF, ‏07.06.2013
↑  (9826) Ehrenfreund
1 2  Pascale Ehrenfreund
↑  Pas­cale Ehren­fre­und takes of­fice as Pres­i­dent of the IAF, ‏25.10.2019
| --- | --- |
בקרת זהויות :  BIBSYS: 99054430  CiNii: DA11879803  GND: 1209590751  ISNI: 0000 0004 3765 9001  LCCN: n98080857  NSK: 000403044  NTA: 182272338  SUDOC: 080891136  VIAF: 311115149   WorldCat (עם VIAF): 311115149 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פסקל ארנפרוינד".
פלין רובינסון

| --- | --- |
 לידה:  28 באפריל 1941 מרפיסבורו, אילינוי, ארצות הברית
 פטירה:  23 במאי 2013 (בגיל 72) לוס אנג'לס, קליפורניה, ארצות הברית
 עמדה:  רכז, קלע
 גובה:  1.85 מטרים
 מכללה:  אוניברסיטת ויומינג
 דראפט:  בחירה מספר 15, 1965 סינסינטי רויאלס
 קבוצות כשחקן
 1966–1967 1967–1968 1968–1970 1970–1971 1971–1972 1972–1973 1973–1974:  סינסינטי רויאלס שיקגו בולס מילווקי באקס סינסינטי רויאלס לוס אנג'לס לייקרס בולטימור בולטס סן דייגו קונקיסטדורס
 הישגים כשחקן
 זכייה באליפות ה-NBA‏ (1972) בחירה למשחק האולסטאר של ה-NBA‏ (1970)
פלין ג'יימס רובינסון (באנגלית: Flynn James Robinson;‏ 28 באפריל 1941 – 23 במאי 2013) היה כדורסלן אמריקאי, אשר שיחק בליגות ה-NBA וה-ABA בין השנים 1966–1974. בעונת 1970 נבחר להשתתף במשחק האולסטאר של ה-NBA כשחקן מילווקי באקס, בעונת 1972 זכה עם לוס אנג'לס לייקרס באליפות ה-NBA, ולאורך 7 עונותיו בליגה רשם ממוצעים כוללים של 14.5 נקודות, 3.1 אסיסטים ו-2.6 ריבאונדים למשחק.
ביוגרפיה

רובינסון נולד בעיר מרפיסבורו שבאילינוי, ובשנת 1961 החל ללמוד ב"מכללת קספר" אשר בקספר, ויומינג. לאחר שנה אחת עבר לאוניברסיטת ויומינג אשר בעיר לאראמי, ובשלוש עונותיו בקבוצת הכדורסל שלה קלע 26.3 נקודות בממוצע למשחק.
בדראפט ה-NBA‏ 1965 נבחר רובינסון בבחירה ב-15, על ידי סינסינטי רויאלס, והצטרף אליה שנה לאחר מכן. לאחר עונה אחת בסינסינטי הועבר בטרייד לשיקגו בולס, בתמורה לגאי רוג'רס, ובעונתו המלאה היחידה בשיקגו שימש כשחקן חמישייה קבוע, ותרם 16.0 נקודות בממוצע למשחק. בפלייאוף 1968 הוביל רובינסון את קלעי קבוצתו עם 20.2 נקודות למשחק, כולל משחק של 41 נקודות במשחק השלישי של סדרת הסיבוב הראשון בו הפסידו מול לוס אנג'לס לייקרס.
בנובמבר 1968, לאחר כעונה וחצי עם הבולס, הועבר בטרייד למילווקי באקס תמורת בוב לאב ובוב וייס. עד לסיום עונת 1968/1969, אשר הייתה הראשונה בתולדות המועדון, הוביל את קלעי הקבוצה עם ממוצע של 20.3 נקודות למשחק. בעונה העוקבת נבחר להשתתף במשחק האולסטאר של ה-NBA, והוליך את מילווקי לצדם של שחקני הרוקי כרים עבדול-ג'באר ובוב דאנדרידג' להעפלתה הראשונה לשלב הפלייאוף, עם שיאי קריירה של 21.8 נקודות ו-5.5 אסיסטים בממוצע למשחק. בפלייאוף 1969 הודחו הבאקס בגמר האזור המזרחי, בתוצאה 1–4, על ידי האלופה שבדרך ניו יורק ניקס.
לקראת עונת 1970/1971 נשלח בטרייד בחזרה לסינסינטי רויאלס, בתמורה לרכז הוותיק אוסקר רוברטסון, ובקיץ 1971 נשלח בטרייד נוסף ללייקרס, בתמורה לבחירת דראפט עתידית. בעונת 1971/1972 רשמו הלייקרס את מאזן הניצחונות הגבוה בתולדות הליגה (69–13), כולל רצף של 33 ניצחונות רצופים, וזכו באליפות ה-NBA לאחר שגברו על הניקס בסדרת הגמר (4–1). לאורך העונה שימש רובינסון כמחליפם מהספסל של הגארדים ג'רי וסט וגייל גודריץ', ובפלייאוף הוביל את שחקני הספסל של הקבוצה עם ממוצע של 6.4 נקודות למשחק.
בדצמבר 1972 נשלח בטרייד לבולטימור בולטס. בעונת 1973/1974, אשר הייתה האחרונה בקריירה שלו, שיחק תחת המאמן וילט צ'מברלין בקבוצת סן דייגו קונקיסטדורס מליגת ה-ABA.
ב-23 במאי 2013 נפטר רובינסון כתוצאה ממיאלומה נפוצה, בגיל 72.
הערות שוליים

↑  סטטיסטיקות הקריירה של רובינסון ב-NBA וב-ABA, באתר basketball-reference.com
↑  סטטיסטיקות המכללות של רובינסון, באתר sports-reference.com
↑  רשימת הנבחרים בדראפט 1965, באתר basketball-reference.com
↑  סטטיסטיקות המשחק בין הבולס ללייקרס, באתר basketball-reference.com
↑  רובינסון נשלח בטרייד לסינסינטי, באתר הניו יורק טיימס, 22 באפריל 1970
1 2 3  ההודעה על פטירתו של רובינסון, באתר הניו יורק טיימס, 25 במאי 2013
פלין אלן

| --- | --- |
אין תמונה חופשית
 לידה:  5 במרץ 2003 (בן 21) לונדון, הממלכה המאוחדת 
 תקופת הפעילות:  מ-2010
 עיסוק:  שחקן קולנוע וטלוויזיה
 פרופיל ב-IMDb
 
פלין אלן (באנגלית: Flynn Allen; נולד ב-5 במרץ 2003) הוא שחקן אנגלי.
ביוגרפיה

פלין אלן נולד ב-5 במרץ 2003 בלונדון, אנגליה.
קריירה

את הופעת הבכורה שלו במשחק הוא עשה בשנת 2010 בסרט הקצר, "The Theory". בשנת 2012 שיחק בסרטו העלילתי הראשון, "The Eschatrilogy: Book of the Dead", בבימויו של דמיאן מורטר. לאחר מכן שיחק במספר רב של סרטים קצרים אחרים.
בשנת 2015 שיחק בסרט האימה "רוברט", בהשראת הסיפור של רוברט הבובה (אנ') .
בשנת 2018 שיחק בסרט הקולנוע "שבעה ימים באנטבה". שנה לאחר מכן שיחק בתפקיד ראשי בסרט הקולנוע "הילד האחרון".
בשנת 2021 שיחק בסרט הקולנוע "A Suburban Fairytale" לצד טומי נייט.
הערות שוליים

↑  "Robert The Doll (2015) Worth Watching? - ALL HORROR".
↑  "The Story Behind the World's Most Terrifying Haunted Doll".
פארק טאי-הוואן

זהו שם קוריאני; שם המשפחה הוא .
פארק טאי-הוואן (בקוריאנית: 박태환; נולד ב-27 בספטמבר 1989) הוא שחיין דרום קוריאני, אלוף אולימפי בעל ארבע מדליות אולימפיות, זהב ושלוש כסף (בייג'ינג 2008 ולונדון 2012), פעמיים אלוף עולם (מלבורן 2007 ושנגחאי 2011), פעמיים ברציפות אלוף הפאן פסיפיק במשחה ל-400 מטר חופשי. נוסף לכך, הוא בעל 12 מדליות ממשחקי אסיה (דוחה 2006 וגואנגג'ואו 2010) מהן 6 מדליות זהב.
פארק הוא השחיין הקוריאני הראשון שזכה במדליית זהב אולימפית בשחייה.
ביוגרפיה

פארק נולד בסיאול. הוא החל לשחות בגיל 5, בעצת רופאיו כדי לחזקו ממחלת האסתמה ממנה סבל. הוא בוגר תואר ראשון בחינוך גופני מאוניברסיטת דנקוק.
ביוגרפיה > 2004

באולימפיאדת אתונה (2004) השתתף פארק במשחה ל-400 מטר חופשי אך פסל בזינוק.
ביוגרפיה > 2005

באליפות העולם בשחייה שנערכה במונטריאול, קנדה בשנת 2005 סיים פארק במקום 20 במשחה ל-200 מטר חופשי בתוצאה של 1:49.70 דקות, במקום 24 במשחה ל-800 מטר חופשי בתוצאה של 8:08.52 דקות ובמקום 42 במשחה ל-400 מטר חופשי בתוצאה של 4:04.76 דקות.
ביוגרפיה > 2006 > אלוף הפאן פסיפיק

באליפות הפאן פסיפיק בשחייה שנערכה בוויקטוריה, קנדה באוגוסט 2006 זכה פארק ב-3 מדליות, 2 זהב ו-1 כסף. מדליות זהב במשחה ל-400 מטר חופשי בתוצאה של 3:45.72 דקות, לפני ז'אנג לין מסין (3:47.07 דקות) וקליט קלר מארצות הברית (3:47.17 דקות) ובמשחה ל-1500 מטר חופשי בתוצאה של 15:06.11 דקות, לפני אריק ונדט מארצות הברית (15:07.17 דקות) וטאקשי מטסודה מיפן (15:08.97 דקות). מדליית כסף במשחה ל-200 מטר חופשי בתוצאה של 1:47.51 דקות, אחרי קליט קלר (1:46.20 דקות) ולפני ז'אנג לין (1:47.59 דקות).
ביוגרפיה > 2006 > כוכב משחקי אסיה

במשחקי אסיה שנערכו בדוחה, קטר בדצמבר 2006 זכה פארק ב-7 מדליות, מהן 4 מדליות אישיות, 3 מדליות זהב ומדליית כסף ו-3 מדליות ארד במשחי השליחים. מדליות זהב במשחה ל-200 מטר חופשי (1:47.12 דקות), לפני ז'אנג לין (1:47.85 דקות), במשחה ל-400 מטר חופשי (3:48.44 דקות) לפני לין (3:49.03 דקות) ובמשחה ל-1500 מטר (14:55.03 דקות) שוב לפני לין (15:03.13 דקות). מדליית כסף במשחה ל-100 מטר חופשי (50.02 שניות) אחרי צ'ן זו מסין (49.06 שניות).
ביוגרפיה > 2007 > אלוף עולם

באליפות העולם בשחייה שנערכה במלבורן, קוריאה הדרומית בשנת 2007 זכה פארק בשתי מדליות, זהב וארד. מדליית זהב במשחה ל-400 מטר חופשי בתוצאה של 3:44.30 דקות, לפני גרנט האקט מאוסטרליה (3:45.43 דקות) ויורי פרילוקוב מרוסיה (3:45:47 דקות) ומדליית ארד במשחה ל-200 מטר חופשי בתוצאה של 1:46.73 דקות, אחרי מייקל פלפס מארצות הברית שקבע שיא עולם חדש של 1:43.86 דקות ופיטר ואן דן הוחנבאנד מהולנד (1:46.28 דקות). נוסף לכך, הוא סיים במקום תשיעי במשחה ל-1500 מטר חופשי בתוצאה של 15:03.62 דקות.
ביוגרפיה > 2008 > אלוף אולימפי

באולימפיאדת בייג'ינג (2008) זכה פארק בשתי מדליות, זהב וכסף. מדליית זהב, במשחה ל-400 מטר חופשי בשיא אסיה חדש של 3:41.86 דקות, לפני ז'אנג לין (3:42.44 דקות) ולארסן ג'נסן מארצות הברית (3:42.78 דקות) ומדליית כסף במשחה ל-200 מטר חופשי בשיא אסיה נוסף של 1:44.85 דקות, אחרי מייקל פלפס שקבע שיא עולם חדש של 1:42.96 דקות ולפני פיטר ונדרקיי מארצות הברית (1:45.1 דקות). נוסף לכך, הוא סיים במקום 16 במשחה ל-1500 מטר חופשי בתוצאה של 15:05.55 דקות.
ביוגרפיה > 2009

באליפות העולם בשחייה שנערכה ברומא בשנת 2009 סיים פארק במקום תשיעי במשחה ל-1500 מטר חופשי בתוצאה של 15:00.87 דקות, במקום 12 במשחה ל-400 מטר חופשי בתוצאה של 3:46.04 דקות ובמקום 13 במשחה ל-200 מטר חופשי בתוצאה של 1:46.68 דקות.
ביוגרפיה > 2010

באליפות הפאן פסיפיק בשחייה שנערכה באירוויין, קליפורניה באוגוסט 2010 זכה פארק בשתי מדליות, זהב וכסף. מדליית זהב, פעם שנייה ברציפות במשחה ל-400 מטר חופשי בתוצאה של 3:44.73 דקות, לפני ראיין קוקריין מקנדה (3:46.78 דקות) וז'אנג לין (3:46.91 דקות) ומדליית כסף פעם שנייה ברציפות בתוצאה של 1:46.27 דקות, אחרי ראיין לוכטה מארצות הברית (1:45.30 דקות) ולפני פיטר ונדרקיי (1:46.65 דקות). במשחקי אסיה שנערכו בגואנגג'ואו, סין בנובמבר אותה שנה הוא זכה ב-5 מדליות, 4 מדליות אישיות מהן 3 מדליות זהב ומדליית כסף אחת ומדליית ארד במשחה שליחים 4x200 מטר חופשי. מדליות זהב במשחה ל-100 מטר חופשי (48.70 שניות), לפני לו ז'יאו מסין (48.98 שניות) במשחה ל-200 מטר חופשי (1:44.80 דקות), לפני סון יאנג מסין (1:46.25 דקות) ובמשחה ל-400 מטר חופשי (3:41.53 דקות), שוב לפני סון יאנג (3:42.47 דקות). מדליית כסף במשחה ל-1500 מטר חופשי (15:01.72 דקות), אחרי סון יאנג (14:35.43 דקות).
ביוגרפיה > 2011

באליפות העולם בשחייה שנערכה בשאנגחאי, סין בשנת 2011 זכה פארק במדליית זהב במשחה ל-400 מטר חופשי 3:42.04 דקות, לפני סון יאנג (3:43.24 דקות) ופאול בידרמן מגרמניה (3:44.14 דקות). נוסף לכך, הוא סיים במקום רביעי במשחה ל-200 מטר חופשי בתוצאה של 1:44.92 דקות.
ביוגרפיה > 2012

באולימפיאדת לונדון (2012) זכה פארק בשתי מדליות כסף, במשחה 400 מטר חופשי בתוצאה 3:42.06 דקות, אחרי סון יאנג מסין (3:40.14 דקות) ולפני פיטר ונדרקיי מארצות הברית (3:44.69 דקות) ולא הצליח להגן על תוארו. בשלב המוקדמות של המשחה נפסל פארק עקב תזוזה (שלא הקנתה יתרון) לפני הזינוק, אולם ועדת הערעורים החליטה לאפשר לפארק להשתתף בגמר מכיוון שהמזניק לא חיכה פרק זמן סביר בטרם החל בהזנקה. במשחה ל-200 מטר חופשי ביחד עם סון יאנג בתוצאה של 1:44.93 דקות, אחרי יאניק אנייל מצרפת (1:43.14 דקות) ולפני ראיין לוכטה מארצות הברית (1:45.04 דקות). נוסף לכך, הוא סיים במקום רביעי במשחה 1500 מטר חופשי בתוצאה 14:50.61 דקות.
ביוגרפיה > 2016

באולימפיאדת ריו דה ז'ניירו (2016) סיים פארק במקום עשירי במשחה ל-400 מטר חופשי בתוצאה של 3:45.63 דקות, במקום 29 במשחה ל-200 מטר חופשי בתוצאה של 1:48.06 דקות ובמקום 32 במשחה ל-100 מטר חופשי בתוצאה של 49.24 שניות.
ביוגרפיה > 2016 > אלוף עולם (בריכת 25 מטר)

באליפות העולם (בריכת 25 מטר) שנערכה בוינדזור, אונטריו, קנדה בדצמבר 2016 זכה פארק ב-3 מדליות זהב אישיות, במשחה ל-200 מטר חופשי בשיא אליפות חדש של 1:41.03 דקות, לפני צ'אד לה קלו מדרום אפריקה (1:41.65 דקות) ואלכסנדר קרסניך מרוסיה (1:41.95 דקות), במשחה ל-400 מטר חופשי בתוצאה של 3:34.59 דקות, לפני אלכסנדר קרסניך (3:35.30 דקות) ופיטר ברנק מהונגריה (3:37.65 דקות) ובמשחה ל-1500 מטר בשיא אליפות חדש של 14:15.51 דקות, לפי שיאן העולם גרגוריו פלטריניירי מאיטליה (14:21.94 דקות) ווויצ'ך ווידק מפולין (14:25.37 דקות). כמה דקות לאחר המשחה המפרך הוא התייצב למשחה ל-100 מטר חופשי וסיים במקום שביעי בתוצאה של 47.09 שניות. בשלב חצי הגמר הוא קבע תוצאה של 46.89 שניות ועלה רביעי לגמר.
אמרוץ

ב-27 בינואר 2015 נמצא פארק חיובי בבדיקת סמים לסטרואידים אנבוליים -Nebido.
תארים והישגים

בשנת 2006 זכה פארק בתואר שחיין השנה באזור האוקיינוס השקט.
שיאים אישיים

משחה ל-100 מטר חופשי: 48.70 שניות (2010)
משחה ל-200 מטר חופשי: 1:44.80 דקות (2010) שיא אסיה
משחה ל-400 מטר חופשי: 3:41.53 דקות (2010)
משחה ל-1500 מטר חופשי: 14:47.38 דקות (2012)
ראו גם

מדיה וקבצים בנושא  בוויקישיתוף
הערות שוליים

↑  Prosecutors confirm Park Tae-hwan took steroids, באתר The Korea Observer, ‏27 בינואר 2015, (באנגלית)
פרידריך פון מילר

| --- | --- |

 לידה:  17 בספטמבר 1858 אאוגסבורג, ממלכת בוואריה 
 פטירה:  18 בנובמבר 1941 (בגיל 83) מינכן, גרמניה הנאצית 
 מדינה:  הרייך הגרמני 
 השכלה:  אוניברסיטת מינכן 
 מעסיק:  אוניברסיטת מינכן, אוניברסיטת מרבורג, אוניברסיטת בזל, אוניברסיטת בון, אוניברסיטת ורוצלב 
 פרסים והוקרה:  אזרח כבוד של מינכן (1927)  מגן הנשר של הרייך הגרמני (17 בספטמבר 1933) 
 
פְרִידְרִיךְ פוֹן מִילֶר (בגרמנית: Friedrich von Müller;‏ 17 בספטמבר 1858–18 בנובמבר 1941) היה רופא גרמני.
ביוגרפיה

מילר היה בנו של מנהל המחלקה הרפואית בבית החולים באאוגסבורג. הוא למד מדעי הטבע ורפואה במינכן, תחת שרביטו של קארל פון פויט, ובווירצבורג. הוא קיבל את הדוקטורט שלו במינכן בשנת 1882, והיה לעוזרו של קארל גרהרדט בווירצבורג ולאחר מכן בברלין. ההביליטציה שלו ברפואה פנימית התקיימה ב-1888, והוא הפך למרצה למבוא לרפואה קלינית ולרפואת גרון בבון. לאחר מכן הוא אייש משרות בברסלב, במרבורג ובבזל, בטרם חזר למינכן ב-1902. גישתו ללימוד קליני ושיפור החינוך הרפואי השפיעו רבות על החינוך הרפואי בבריטניה ובארצות הברית.
על שמו של מילר נקרא סימן מילר, המתאר את פעימות הענבל בעת הסיסטולה. סימן זה ניכר במטופלים עם אי-ספיקת מסתם אבי העורקים בדרגה חמורה.
בשנת 1907 הוא קיבל תואר אבירות, ובשנים שלאחר מכן גם קיבל את התארים הופרט וגהיימרט בממלכת בוואריה. בשנת 1933 הוענק לו מגן העיט של הקיסרות הגרמנית עם ההקדשה "הקלינאי הגדול". ב-1922 נהיה לחבר באקדמיה הגרמנית למדעים לאופולדינה. בין השנים 1927–1934 היה נשיא האקדמיה הגרמנית. בשנת 1927 הפך גם לאזרח כבוד של העיר מינכן.
| --- | --- |
בקרת זהויות :  NLI: 987007450399005171  PLWABN: 9810588012705606  CANTIC: a1180967x  GND: 118737422  LCCN: n84223690  NDL: 00621037  NKC: nlk20000091977  NLA: 35912773  NLG: 222601  NTA: 086857371  SNAC: w63c3hg5  SUDOC: 070947910  Trove: 1143209  VIAF: 22936797   WorldCat (עם VIAF): 22936797